Տ. Արամ Արք. Աթէշեանի տեղեկացուց, թէ կուսակալութենէն տակաւին որեւէ պատասխան չէ հասած Պատրիարքարան։ Իր խօսքերով, յուսալից սպասումը կը շարունակուի։ Ան համոզուած է, որ առկայ գործընթացին մէջ պաշտօնական մարմիններու հետ առողջ միջավայրի մը մէջ շփուելու հնարաւորութիւնը պիտի ստեղծուի։ «Մենք հակադիր կողմեր չենք։ Պատրիարքարանը Թուրքիոյ կառոյցներէն մին է եւ առարկայ՝ մեր պետութեան վստահութեան», ըսաւ Տ. Արամ Արք. Աթէշեան։